google/wiki40b huggingface dataset:
Jenssen (konjakkhus)

Jenssen SAS er et norsk konjakkhus. Konjakken deres heter Jenssen Cognac. De har ca. 25 hektar vinmarker.

Historie

Gården der Jenssen produseres i dag, har produsert konjakk siden 1700-tallet, men navnet Jenssen er av nyere dato. 
«Le Maine Pertubaud», gården hvor Jenssen produseres, var opprinnelig en liten landsby bestående av flere enheter. Noen bygninger spores tilbake til 1600-tallet, og konjakkproduksjonen til midten av 1700-tallet. Gården ligger midt i det beste konjakkområdet, Grande Champagne. I dag er landsbyen samlet til én gård/driftsenhet. Hele produksjonen foregår fortsatt på stedet, som består av bl a 4 våningshus og et flere driftsbygninger. De tidligere eierne hadde levert konjakk på fat til de store husene.
På slutten av 1990-tallet ønsket familiene som eide «Le Maine Pertubaud» å selge virksomheten. Per Egil Jensen kjøpte vingården, som inneholdt store mengder gammel konjakk, men som imidlertid måtte renoveres. Nå huser den både produksjon og overnattingsmuligheter. Han etablerte samtidig merket Jenssen Cognac, spesialisert i gammel konjakk fra Grande Champagne, basert på gårdens egen produksjon. Merket Jenssen brukes både i Norge og andre land.
IrDA

IrDA er en fellesbetegnelse på en gruppe protokoller for dataoverføring via infrarødt lys, til bruk i for eksempel personlige datanettverk. Protokollene er utarbeidet av diverse arbeidsgrupper i organisasjonen Infrared Data Association.
Norgesmesterskapet i fotball for menn 1915

Norgesmesterskapet i fotball for menn 1915 ble vunnet av Odd etter finaleseier 2-1 over Kvik Fredrikshald den 10. oktober. Målscorere for Odd var Nils Thorstensen, som scoret i det 5. minutt, og Einar Gundersen, som scoret i det 13. minutt. Målscorer for Kvik Halden var Johnny Helgesen, som scoret i det 80. minutt.
6 000 tilskuere overvar kampen som ble spilt i Sarpsborg. Dommer var Peder Christian Andersen, Kristiania Ballklub. Dette var sjette gang Odd vant et norgesmesterskap.
Odds vinnerlag : Ingolf Pedersen, Otto Aulie, Per Skou, Andreas Skou, Peder Henriksen, Bjarne Gulbrandsen, Henry Reinholt, Nils Thorstensen, Sverre Andersen, Einar Gundersen og Jonas Aas.
Kviks lag: Ole Paulsen, Otto Klein, Yngvar Tørnros, Bakke, Wilhelm Strand, Karl Andersen, Thomas Andersen, Peder Puck, Johnny Helgesen, Rudolf Olsen og Hartvig Olavesen.

Finale

Odd – Kvik, Fredrikshald 2-1
Jingyuan kullkraftverk

Jingyuan kullkraftverk er et kullkraftverk ved en kullgruve nær millionbyen Lanzhou i provinsen Gansu i det nordlige Kina. Det har en installert produksjonskapasitet på 600 MW, fordelt på 2 x 300 MW enheter. Pr 2008 er totalytelsen oppgitt til 2 000 MW.
Det er bygget ut i to faser, en ferdig i 1997 og en i 2007 (2 x 320 MW).I etetrtid er det innfaset ytterligere 2 x 300 MW gjennom en tredje fase. Anlegget eies av provinsregjeringen i Gansu, og driftes av Meiya Power Company Ltd.
Josh Dallas

Karriere

Ved endt utdannelse, sluttet Dallas seg til Royal Shakespeare Company, og ble med i Royal National Theatre, English National Opera, New Shakespeare Company og The Young Vic.
Tilbake i USA og bosatt i Hollywood, fikk han rollen som Fandral i filmen Thor i 2011. Siden han fikk rollen bare noen dager før filmingen begynte, og var en ukjent personlighet da han fikk rollen, ble det spekulert i om han fikk den fordi det ikke var nok tid til å finne en mer profilert erstatter. For å forberede seg på jobben, så Dallas på Errol Flynn som en inspirasjon og så mange av filmene hans. 
I 2011 fikk han rollen som Prince Charming i ABCs serie Once Upon a Time. Dallas kunne ikke spille i den andre filmen av Thor på grunn av sine forpliktelser til OUaT. Zachary Levi erstattet han i filmen.

Privatliv

Dallas møtte skuespilleren Lara Pulver i 2003 mens han jobbet på Theatre Royal i Windsor. Paret giftet seg i 2007 og ble skilt i 2011 etter lang tids separasjon.
Dallas begynte å date OUaT med-skuespiller Ginnifer Michelle Goodwin høsten 2011. Dallas og Goodwin ble forlovet i oktober 2013, og ble viet i en intim seremoni i Los Angeles 12. april 2014. Paret har en sønn, Oliver Finlay Dallas, som ble født 29. mai 2014.
Bagn

Krigshistorie

Under den andre verdenskrig ble fremrykkende tyske styrker under Operasjon Weserübung stoppet i Bagn, og en rekke andre steder opp gjennom Ådalen og Valdres. Kampene langs Randsfjorden, i Ådalen og Valdres ble omfattende, og Landvernbataljonen av Vestoppland infanteriregiment nr. 6 og senere det meste av 4. brigade var i strid mot Gruppe Adlhoch som bestod av fire bataljoner og spesialtropper.
Inne i et gjel nordvest for berghammeren rett nord for sentrum er det som kalles Gråbeinhølen. Her støtte et norske kompani sammen med et tysk og forfulgte det til Bagnsbergatn gård hvor det senere ble nedkjempet. Kampen i Gråbeinhølet og den senere kampen om Bagnsbergatn gård er et av flere eksempler på at en norsk utrenet avdeling nedkjempet tyske styrker.

Næringsliv

Bagn er administrativt kommunesentrum for Sør-Aurdal og har de fleste primærfunksjoner for et handelssted. Det er post i butikk i Valdrestunet kjøpesenter samt bank i et nærliggende bygg. Det er matbutikk i kjøpesenteret og i et bygg ved kommunehuset. Spiserier i senteret og i det gamle sentrumet ved Storefoss bro, blant annet i Fossen kro. Lege er i kommunehuset. Sommerstid er det turistinformasjon i en tømret hytte ovenfor bensinstasjonen ved kjøpesenteret.
Oppe på åsen innenfor Island er det tre overnattingsbedrifter, Ellingsæter Sport- og Turistsenter, Hellebekken Ride- og Turistsenter og Høvreslia hytter.
Bagn møbelindustri AS holdt til i teglstensbygget til gamle Bagn tresliperi nede ved fossen. Litt lengre ut langs elven er det hvite bygget til Bagn kraftverk. Selve kraftstasjonen ligger 200 meter inne i fjellet. Kraftstasjonen produserer rundt 310 GWH årlig.
Tornedalen

Tornedalen (finsk: Tornionlaakso) er navnet på det geografiske området der Torneälven har sitt utløp. De fleste oppfatter dog den svenske termen Tornedalen som en videre kulturterm på den svenske siden av grenseelven.
En kulturdefinisjon av Tornedalen inkluderer de svenske, finske og samisktalende kommunene Gällivare, Kiruna, Pajala, Övertorneå og Haparanda. Siden 2000 er dette området også et territorium for områdets offisielle minoritetsspråk finsk, meänkieli og delvis samisk. Samisk er offisielt språk i Kiruna og Gällivare kommuner, samt i Jokkmokk og Arjeplog. I kulturområdet Tornedalen tales, i tillegg til svensk, således også finsk, meänkieli og samisk. Hvert individ har rett til å kreve offentlig service på ett av disse språkene. Innenfor eldreomsorg og barneomsorg kan man kreve service og samtalespråk på et av disse tre minoritetsspråkene.
Meänkieli og svensk brukes som språk i den svenske delen av Tornedalen. I den finske delen av Tornedalen brukes også meänkieli, men der anses det være en dialekt av finsk.
Igapophilus rufus

Utseende

En nokså liten (vingespenn ca. 20 millimeter), brun smyger. Forvingene er nokså spisse. Oversiden er mørkbrun, undersiden noe lysere, olivenbrun til rødbrun.

Levevis

De aller fleste har larver på gress eller andre enfrøbladete planter.

Utbredelse

Arten er bare kjent fra Brasil (Santa Catarina).
Betty Big Boom Band

Betty Big Boom Band (1987–1993, 2004–2008) er en norsk rockegruppe fra Trondheim.

Kort historikk

BBBB startet ut i 1987 som et soul-inspirert band med låtmateriale fra Betty Bohm Bang Band og cover-låter. Bandet utviklet fort sin egen særpregede norske soul-stil med norske tekster og konserter med fullt trøkk. BBBB kom med en rekke egne låter med tekster av Betty Boom og hvor mange av band-medlemmene bidro med melodier og arrangement. De gav ut en singel, noen kassetter og en CD. Bandet pakket sammen i 1993, men startet igjen i 2004, og kom med en ny CD i 2006 med 4 låter. Bandet ble oppløst igjen sommeren 2008.
Wang Meng (maler)

Wang Meng (kinesisk: 王蒙,  pinyin: Wáng Méng, født i 1308 i Huzhou  湖州 [dagens Wuxing 吴兴] i Zhejiang i Kina, død i 1385, stilnavn Shuming 叔明), var en kinesisk maler og kalligraf i Yuan- og Ming-dynastiene. 
Etter sin død ble han klassifisert som en av de fire største malere fra Yuan-tiden (sammen med Huang Gongwang, Wu Zhen og Ni Zan), og han fikk stor innflytelse over malere i Ming- og Qing-dynastiene.
Parasophronicomimus

Levevis

Disse billene har larver som lever i død ved.

Utbredelse

Arten er beskrevet fra Madagaskar.
Årum

Årum er et tettsted i Fredrikstad kommune i Østfold. Det ligger på østsiden av Glomma, nordøst i Fredrikstad. E6 og Rv 111 går gjennom tettstedet. Det bor rundt 1135 personer i tettstedet. Årum skole er tettstedets barneskole der det går rundt 140 elever, og den har elever fra Årum, Sundløkka, Veberg og Vesten. I tillegg finnes det barnehage og nærbutikk i området. Glommastien passerer gjennom tettstedet.  
Roald Amundsen ble født på plassen Tomta under Vesten, ca. 3 kilometer vest for Årum. Den verdenskjente norske jazzgitaristen Robert Uno Normann kom også herfra.

Kultur og fritid

Fotballklubben IL Borgar ble stiftet 29. mars 1929 som Arbeideridrettslaget Fremad og ble 15. januar 1947 endret til IL Borgar. IL Borgar Karate ble tatt opp i klubben 30. mai 2013, og IL Borgar ble dermed en fleridrettsklubb. IL Borgar Karate ble lagt ned November 2016.
Årum Skolekorps ble stiftet 1963 og holder til på Kilevold. Øvingslokalene er på Årum skole.
Speidergruppen Borge KFUK-KFUM har base på Årum.
Komedoner

Komedoner er talg og hornsubstans som tilstopper utførselsgangen fra talgkjertelen. Kviser og komedoner skyldes hormonpåvirkning. Komedoner kan arte seg enten som små hvite nupper (whiteheads) eller sorte prikker (blackheads). Det folkelige navnet er «hudorm». Om man klemmer på en komedon så kommer talgen ut og kan minne om en liten orm, derav navnet. Om man klemmer feilaktig på en hudorm kan det danne seg en liten betennelse og hudormen blir da en byll.
Tanzania under VM i friidrett 2015

Resultater

(q – kvalifisert, NM – intet gyldig resultat, SB – årsbeste)
Breitling

Historie

Breitling ble stiftet av Léon Breitling i 1884 i byen Saint-Imier i Jura-regionen i Sveits.
Kunimitsu Takahashi

Motorsykkel

I 1961 ble Takahashi den første japanske vinneren av et motorsykkelløp i 250cc-klassen, med en seier for Honda på Hockenheimring. Han vant samme år et løp i 125cc-klassen, og i 1962 fikk han to seiere. Han kom på fjerdeplass sammenlagt i 250-klassen i 1961 og fjerdeplass i 125-klassen i 1962, begge gangene for Honda. I 1962 på Isle of Man TT ble han hardt skadd og byttet til firehjul i 1965.

Formel 1

Han deltok i ett Formel 1-løp. Det var Japans Grand Prix 1977, den 23.oktober. Han kjørte en privat Tyrrell som Kazuyoshi Hoshino hadde brukt i det samme løpet året før. Takahashi kom på en 9.-plass, over tre runder bak vinneren som var James Hunt.
Ildefons av Toledo

Ildefons (født ca 607 i Toledo i Spania; død 23. januar 667) var erkebiskop av Toledo fra 657 til 667. Han æres som helgen i den katolske og i de ortodokse kirker. Ildefons levde og virket i en tid da Kirken i Spania opplevde en relativt blomstrende periode, både når det gjaldt maktmessig, intellektuell, åndelig og pastoral utvikling. På alle disse områdene ga Ildefons viktige bidrag. Denne utviklingen var begynt da den vestgotiske kong Reccared omvendte seg i 587 og tok sitt kongerike med seg fra den arianske til den katolske tro.

Bakgrunn

Ildefons nedstammet fra vestgotisk overskikt. Hans gotiske navn Hildefuns betyr «kjemperen». Han var nevø av Eugenius III av Toledo og muligens en disippel av den hellige Isidor av Sevilla.

Geistlig

Han lengtet etter å bli munk, men familien satte seg mot dette. I ung alder trådte han likevel inn i klosteret Agli, tilknyttet regularkanonikerne i Toledo. I sin tid der grunnla og finansierte finansierte Ildefons et nonnekloster og ble senere forstander for klosteret i Agli. Han undertegnet som dette beslutningene fattet ved synodene i Toledo i 653 og 655.

Erkebiskop

I 657 utpekte den vestgotiske kong Rekkesvinth han til erkebiskop av Toledo, og han forble i dette embedet til sin død.
Erkebiskop Ildefons ble kjent for sin store produktivitet. Han var forfatter og kronikør, og videreførte Isidors gotiske krønike. Han skrev flere teologiske verker, og forsøkte seg også innen poesien. Hans mest kjente verk er De Viris illustribus.
Han var ansvarlig for den enhetlige ordningen av den spanske liturgien.
Han bidro sterkt til fremmet av venerasjonen av Jomfru Maria i Spania.

Venerasjon

Ildefons døde 23. januar 667. Hans relikvier befinner seg i Santa Leocadia-vsilikaen i Toledo. Hans minnedag er 23. januar.
Stortingets energi- og industrikomité

Stortingets energi- og industrikomité var en fagkomité på Stortinget fra 1981 til 1993. Komitéledere i løpet av denne tiden var Reidar Due 1981–1988 og Ole Gabriel Ueland 1988–1993, begge fra Senterpartiet. Komiteen avløste Industrikomiteen og ble avløst av Energi- og miljøkomiteen og Næringskomiteen.
Valgdeltakelse

Valgdeltakelsen forteller om hvor stor andel av de stemmeberettigede i et valg som faktisk valgte å bruke stemmeretten sin.
Lav valgdeltagelse anses normalt som negativt for demokratiet, og mange politiske partier og organisasjoner oppfordrer velgere til å bruke stemmeretten  uavhengig om man bryr seg om politikk eller ikke.
Land med stemmeplikt har normalt høy valgdeltagelse. Belgia har omkring 90% valgdeltagelse, og Australia hadde mellom 1990 og 2007 ca 95% deltagelse, som falt til 91.01% i 2016. Sveits, som har direktedemokrati, har lav valgdeltagelse og mindre enn 50% stemmer ved parlamentsvalg. Polen hadde bare 40.57% deltagelse ved valget i 2005.

Teori

Hvorfor folk stemmer kan deles inn i tre kategorier; rasjonelle- sosiologiske og sosialpsykologiske modeller.
Rasjonelle modeller tar utgangspunkt i den enkelte velger og dens avveininger mellom gevinster og kostnader knyttet til det å stemme. Hvis muligheten til å påvirke er lav og ulempene forbundet med å stemme oppleves større kan noen velge å ikke stemme.
Sosiologiske modeller forklarer valgdeltagelse ut fra utdanning, kjønn, alder, inntekt, bosted og andre sosiologiske faktorer. Slike faktorer er i flere land viktige for det politiske engasjementet og valgdeltagelsen , men i Norge har økt utdanning, en større middelklasse og flere kvinner i arbeidslivet ført til en nedgang i valgdeltagelse, selv om sosilogiske modeller modellene forutsier en oppgang.
Et sosial-psykologisk perspektiv legger vekt på holdninger for å forklare politisk deltakelse. Hvis politiske avgjørelser oppleves som irrelevante eller urettferdige kan det virke passiviserende.

Norge

I Norge har valg med klare regjeringsalternativer hatt høyere oppslutning enn valg der samarbeidskonstellasjonene ikke er klargjort på forhånd. Konkrete politiske saker, f.eks. EU-saken i 1994, har også ført til økt valgdeltagelse. I Norge er valgdeltagelsen høyere for kvinner enn for menn, og yngre velgere har lavere valgdeltagelse enn eldre.
Valgdeltagelsen ved Stortingsvalg er høyere enn ved lokal- og fylkestings-valg. I lokale folkeavstemninger er valgdeltagelsen ofte enda lavere enn i lokal-valg. I 2016 ble det holdt 202 folkeavstemninger om kommune- eller fylkes-sammenslåing, og to om målform. Den totale velgeroppslutningen om dissve valgene var på 37,9%.
For Norges del var valgdeltakelsen spesielt omdiskutert etter kommunevalget i 2003, da bare 59 % av de stemmeberettigede valgte å stemme, noe som tilsvarer 2 069 673 stemmer, og gjør det til den laveste valgdeltakelsen ved et kommunestyrevalg i Norge siden 1922.
Talisker

Talisker er et skotsk destilleri som produserer single malt whisky. Destilleriet er lokalisert i landsbyen Carbost på øya Skye, og er det eneste på øya. Det blir drevet av whiskyprodusenten United Distillers eid av det multinasjonale selskapet Diageo.  Talisker blir markedsført som del av United Distillers Classic Malts serie.
Talisker er kjent for å ha mer torv i seg enn gjennomsnittet, og har en «salt» karakter. Selv om merket er anerkjent og selger bra, representerer det høye fenol-nivået og den distinkte smaken nok en utfordring for nybegynnere innen skotsk whisky.
Både blended whiskyen Johnnie Walker og likøren Drambuie bruker Talisker som en bestanddel. Tilsettingen av Talisker er nok mest merkbar i Johnnie Walker Green Label 15 Year Old Pure Malt.
Destilleriet ble bygd i  1830 av Hugh og Kenneth MacAskill, og utvidet i 1900. I starten ble whiskyen produsert ved trippel destillering, men gikk over til den mer vanlige doble destillasjonsprosessen i 1928. I 1960 ble destilleriet nesten ødelagt av brann, fem eksakte kopier av de opprinnelige destillasjonsapparatene ble laget for å ivareta den opprinnelige  Talisker smaken.
Talisker skal ha vært yndlingswhiskyen til forfatterne Robert Louis Stevenson og Henry Vollam Morton.
Uløste drapssaker

Uløste drapssaker er drapstilfeller der gjerningspersonen ikke er tatt. Dette kan være saker med lang politietterforskning som har endt i frifinnelse av mistenkte, eller at politiet aldri har funnet noen mistenkt. I perioden 1994–2017 har Kripos registrert 31 uløste drapssaker i Norge. Samtlige drap etter 2012 er oppklart.

Foreldelsesfrist

Inntil 2014 hadde norske drapssaker foreldelsesfrist på 25 år. I 2014 vedtok imidlertid Stortinget å fjerne foreldelsesfristen for en del alvorlige saker, inkludert drap. Det innebærer at alle drap begått etter 1. juli 1989 i Norge eller om bord på norske fartøy i internasjonalt farvann, aldri blir foreldet. 
Alle drap begått før 1. juli 1989 er imidlertid foreldet, men politiet vil fortsatt være interessert i informasjon. I noen tilfeller kan også gjerningspersonen tilstå etter at saken har blitt foreldet, hvilket var tilfellet i Apenes-drapet.
Houzhenzia

Utseende

En middelsstor, lang og tynn, rødlig trebukk. Hode, bein og antenner er svarte, pronotum mørkere i midten. Antennene er nokså tynne, nesten så lange som kroppen. Pronotum er trapesformet med en knøl på hver side, dekkvingene nokså jevnbrede, svakt innbuktede i midten. Beina er lange, med nokså slanke lår.

Levevis

Larvene utvikler seg trolig i død ved, men det synes ikke finnes noe sikker informasjon om dette. Utviklingen tar gjerne minst to år. De voksne billene, som oftest er aktive midt på sommeren, besøker gjerne blomster, særlig skjermplanter og andre planter med hvite, åpne blomster. Dette gjelder dog ikke alle artene. Blomsterbukkene er livlige insekter i motsetning til de fleste andre trebukker som virker ganske trege.

Utbredelse

Arten er kjent fra Kina (Shaanxi).
Caspar Herman Storm

Samler

Storm var en velstudert, kultivert og kunnskapsrik mann med et bibliotek på 9 000 skinnbind med eget superexlibris som dekorasjon i ryggfeltene.  Han interesserte seg for opprettelsen av en høyere undervisningsanstalt i Christiania, førte et kostbart hus og hadde stor byggelyst. I 1772 gikk han fallitt og måtte oppgi sine embeter, hvoretter han reiste til København. Biblioteket, matematiske instrumenter, naturalier, mineraler og konkylier ble solgt på auksjon i Christiania den 23. november 1772. Sine siste leveår tilbrakte han på familien Heinens herregård Kejrup på Fyn, hvor han døde den 12. mars 1777.   
Han har fått Caspar Storms vei i Oslo oppkalt etter seg.
Synkronsvømming under Asialekene 2006

Synkronsvømming under Asialekene 2006. Synkronsvømming var en av flere sporter under de femtende Asialekene som ble arrangert i Doha i Qatar. Det var fjerde gangen Synkronsvømming var med på programmet i asialekene. Konkurransene ble avviklert i perioden 8. og 9. desember 2006. Det ble konkurrert i duett og lag, kun for damer. Det var 67 utøvere fra ni nasjoner som deltok og Kina ble beste nasjon, de vant begge gullmedaljene.
AIM-120 AMRAAM

Historie

På slutten av 70-tallet bestemte det amerikanske forsvaret at de trengte en erstatter for AIM-7 Sparrow missilet. I 1979 ble Hughes og Raytheon valgt som finalister i konkurransen om å få produsere missilet og i desember 1981 ble Hughes erklært som vinner. Første testmissil ble avfyrt fra en F-16 i 1984, men missilet ble ikke klart for bruk før i september 1991. AMRAAM ble brukt i en operasjon første gang 27. desember 1992 da en amerikansk F-16C skjøt ned en irakisk MiG-25.
Hemicyrthus

Utseende

Middelsstore (ca. 20 millimeter), brede og hvelvede, blanke, mørke hornbiller. Disse artene mangler påfallende horn eller knøler. Hannene har heller ikke forstørrede forføtter, og den ytre forskjellen mellom kjønnene er liten. Artene mangler flygevinger.

Levevis

Artene har svært begrensede utbredelser - den videst utbredte er Hyboschema villersi som er kjent fra lokaliteter som ligger over en avstand på ca. 30 kilometer. De andre artene er bare kjent fra lokaliteter som ligger innen en avstand på 4 kilometer eller mindre. Forøvrig er lite kjent om biologien til slekten.

Utbredelse

Slekten finnes bare på Ny-Caledonia.
Glomerulonefritt

Fare for glomerulonefritt etter streptokokkhalsbetennelse

En av de viktigste årsakene til glomerulonefritt er revmatisk feber etter en halsbetennelse/tonsillitt med Gruppe A-streptokokker. Disse bakteriene forårsaker produksjon av et antistoff som også angriper den såkalte basalmembranen i glomerolus. Disse bakteriene er følsomme for penicillin. De fleste legekontorer og legevaktsentraler har utstyr til en StrepAtest som identifiserer bakterien og berettiger penicillinbehandling ved halsbetennelse. Halsbetennelsen vil ha det samme forløpet med penicillin, men det er viktig å beskytte nyrene fra streptokokkene. Alle glomerulonefritter kan føre til nyresvikt.

Symptomer

Betennelsen i glomerulus resulterer i at blodlegemer passerer ut i urinen. Når urinen konsentreres i Henles sløyfe dannes det såkalte sylindre som kan sees i urinen med mikroskop. Det passerer også mye eggehvite/albumin ut i urinen. Dette kan resultere i væskeopphopning i vevene med ødemer. Pasienter kan bli slappe, få lite urin med mørk farge, høyt blodtrykk med synsforstyrrelser, kvalme og hodepine.

Behandling

Det er ingen spesifikk behandling for glomerulonefritt. Kost med lite salt og lite eggehvite og vanndrivende medikamenter kan dempe symptomene. Dersom det oppstår høyt blodtrykk må det behandles.
Selv om flere av årsakene til glomerulonefritt er bakterieinfeksjoner, har det liten eller ingen effekt av antibiotika etterat symptomene er oppstått og diagnosen er stilt, fordi den aktuelle infeksjonen fant sted omtrent 2 uker, (mellom 1 og 6 uker), før glomerulonefritten utviklet seg, og bakteriene allerede er borte.

Prognose

En lett glomerulonefritt som gir lite eller ingen tydelige symptomer er relativt vanlig. Mange vil få moderate symptomer som gir seg i løpet av få uker. Noen få pasienter vil utvikle fullt nefrotisk syndrom og / eller nyresvikt og vil trenge nyretransplantasjon.
Hanna Yttereng

Klubb

Yttereng spilte for fem ulike Trøndelagsklubber; Klæbu, Byåsen, Selbu, Utleira og Levanger, før hun i 2014 flyttet til Tyskland og signerte en toårskontrakt med Bietigheim.
Etter 2,5 år i Tyskland og et fire måneders opphold i den ungarske klubben Kisvárda, flyttet Yttereng hjem igjen til Norge i 2017 og signerte en treårskontrakt med gamleklubben Byåsen.
I Byåsen ble det med kun én sesong, før hun sammen med Silje Waade skrev under for den regjerende mesteren Vipers Kristiansand foran 2018/19-sesongen.

Landslag

Yttereng fikk 26 kamper og scoret 49 mål for Norges juniorlandslag mellom 16. oktober 2008 og 31. juli 2010, og har gullmedalje fra både Junior-EM og Junior-VM.
26. mars 2011 debuterte hun for det norske A-landslaget mot Russland.
Hallonbergen tunnelbanestasjon

Hallonbergen tunnelbanestasjon er en stasjon på Stockholms tunnelbane. Den ligger i bydelen Hallonbergen i Sundbyberg kommune, og trafikkeres av T-bane 3 (blå linje).
Stasjonen ligger i fjellrom, 28 meter under bakken ved Hallonbergens sentrum, der stasjonens billetthall ligger. Stasjonen har to plattformer. 
Stasjonen ble tatt i bruk 31. august 1975, da den første delen av den blå linjen ble innviet. Den var grenstasjon mellom Akalla- og Hjulstagrenene i perioden 1977–1985. I dag brukes sporet mot Rinkeby til vogntransporter.